WHO report claims that ‘No vegetarian in the world was found to have been infected with COVID-19’.
క్లెయిమ్: WHO నివేదిక ప్రకారం ఇప్పటివరకు ఒక్క శాకాహారికి కూడా కరోనావైరస్ సోకలేదు., ఫాక్ట్ (నిజం): WHO రిపోర్ట్ లో కానీ, WHO ప్రతినిధి కానీ అలాంటి ప్రకటన చేయలేదు. అంతేకాక, WHO సరిగ్గా వేడి చేసి వండిన మాంసాన్ని తినవచ్చని ప్రజలకు సలహా ఇచ్చింది. కావున, ఫోటో లోని క్లెయిమ్ తప్పు., WHO అలాంటి\xa0 ప్రకటన చేసిన\xa0రిపోర్ట్\xa0ఏదైనా ఉందా అని వెతికితే,\xa0\xa0అలాంటి\xa0రిపోర్ట్ ఏదీ కనిపించలేదు. అలాగే, పోస్ట్\u200cలో పేర్కొన్న సమాచారానికి సంబంధించి\xa0FACTLY WHO ని\xa0సంప్రదించినప్పుడు,\xa0చైనా లో ఉన్న\xa0WHO ప్రతినిధి తాను ఒక సందర్భం లో ఇచ్చిన ప్రకటనని తప్పుగా వాడుతున్నారని\xa0స్పష్టం చేశారు. జూనోటిక్ వ్యాధులు (జంతువుల ద్వారా మనుషులకు వ్యాప్తి చెందేవి) మరియు\xa0మానవ జనాభా లోకి\xa0 ఆ వ్యాధులు ‘స్పిల్-ఓవర్’\xa0 అయ్యే అవకాశం\xa0వలన\xa0ప్రపంచానికి పొంచి ఉన్న ప్రమాదం గురించి\xa0ఒక చర్చలో చెప్పానని WHO ప్రతినిధి అన్నారు. ఒక రకమైన\xa0ఆహారాన్ని ఆమోదించడం లేదా ఇంకొక రకమైన\xa0ఆహారాన్ని\xa0ఖండించడం\xa0ఆ చర్చ యొక్క\xa0ఉద్దేశ్యం కాదని, కానీ ప్రజలు మాంసాన్ని తినేంతవరకు, జంతువులను పెంచుకోవడం, వాటిని చంపడం,\xa0 వాటి ఉత్పత్తులను పంపిణీ చేయడం మరియు అమ్మడం జరుగుతాయని, దీని కారణంగా జంతువులు మరియు మనుషులు దగ్గర అయ్యి జంతు-మానవ స్పిల్-ఓవర్లు జరిగి అంటు\xa0వ్యాధులు వచ్చే\xa0అవకాశాలు\xa0ఉంటాయని తెలిపారు.\xa0కావున, పశువుల పెంపకం దగ్గర నుండి మాంసం విక్రయాల వరకు అన్ని ఒక ఆరోగ్య విధానంలో నియంత్రించడం ముఖ్యం అని చెప్పారు. అంతేకాక, ఆహారం కోసం అడవి జంతువులతో\xa0\xa0చేసే అక్రమ వ్యాపారంలో\xa0ఇది ఇంకా\xa0ఎక్కువ వర్తిస్తుందని తెలిపారు. అంతేకాని, ఆ చర్చలో\xa0‘ఇప్పటివరకు\xa0ఒక్క శాకాహారికి\xa0కూడా కరోనావైరస్ సోకలేదు’\xa0అని చెప్పలేదు., సరిగ్గా వేడి చేసి వండిన మాంసాన్ని\xa0తినొచ్చని ప్రపంచ ఆరోగ్య సంస్థ (WHO) ప్రజలకు సూచించింది. అలాగే, ఫుడ్ అండ్ అగ్రికల్చర్ ఆర్గనైజేషన్ (FAO) తన రిపోర్ట్ లో, ‘జంతువులు లేదా జంతువులకు చెందిన ఆహారం ద్వారా\xa0కోవిడ్ -19 వైరస్ మనుషులకు  \xa0వ్యాపిస్తుందనడానికి ఎటువంటి ఆధారాలు లేవు’ అని పేర్కొంది., కొన్ని\xa0న్యూస్ రిపోర్ట్స్\xa0మరియు\xa0రీసెర్చ్ ఆర్టికల్స్,\xa0SARS-CoV-2 వైరస్ మన శరీరం లోని కణాల ఉపరితలంపై\xa0ఉండే ACE2 అనే ప్రోటీన్\u200c ని,\xa0 తాళంలో ఇమిడే కీ లాగా పట్టుకుంటుందని, వ్యాధి సంక్రమణ ప్రారంభం కావడానికి ఇది మొదటి దశ అని సూచించాయి. ‘ACE2‘ మనుషులలో\xa0వివిధ అవయవాలలో కనిపిస్తుంది.\xa0 ‘కరోనావైరస్ శరీరంలోని\xa0\xa0కణాలను ఎలా హైజాక్ చేస్తుంది’ అనే అంశంపై ‘The\xa0New York Times’ వారి ఇంటరాక్టివ్ విజువలైజేషన్ ని ఇక్కడ చూడవచ్చు., చివరగా, ప్రపంచ ఆరోగ్య సంస్థ (WHO), ‘ఇప్పటివరకు\xa0ఒక్క శాకాహారికి\xa0కూడా కరోనావైరస్ సోకలేదు’\xa0అని చెప్పలేదు., ‘మీకు తెలుసా’ సిరీస్ లో మా వీడియోస్ మీరు చూసారా?, Comments are closed., FACTLY is one of the well known Data Journalism/Public Information portals in India. Each news story on FACTLY is backed by factual evidence/data from official sources that is either available in the public domain or that is collated/gathered/collected using tools such as the Right to Information (RTI).
'ఇప్పటివరకు ఒక్క శాకాహారికి కూడా కరోనావైరస్ సోకలేదు' అని ప్రపంచ ఆరోగ్య సంస్థ (WHO) చెప్పలేదు - FACTLY